Hei! Olet tervetullut löytöretkelle herätyksiin!
Ohjelmasarjamme 4. jaksossa tarkastelemme herätyksiä Suomessa.
Ymmärrämmekö Jumalan rakkauden Suomen kansaa kohtaan?
Mikä onkaan Jumalan siunaus Pohjoismaiden yllä?
Pohjoismaiden liput ovat kaikki ristilippuja.
Suomi on Jumalalle rakas.
Armossaan Hän on suonut kansal- lemme useita herätyksen aikoja: -
rukoilevaisuuden, herännäisyyden, -
evankelisuuden ja lestadiolaisuuden synnyn, -
vapaan kristillisyyden nousun ja tosi monia paikallisia herätyksiä.
1900-luvulla Jumala kutsui pienen mökin emännän, -
Helena Konttisen käyttöönsä. Syntyi Uukuniemen herätys.
Kun Jumala kutsui Lounais-Suomessa käyttöönsä Frans Hannulan, -
tuli nk. Hannulan herätys.
Jumala kutsui käyttöönsä 1900-luvulla vielä monia muita: -
Urho Muroman, Frank Mangsin, Niilo Yli-Vainion.
Joka kerta syttyivät herätyksen tulet.
Ja kuinka paljon onkaan ollut paikallisia pienempiä herätyksiä!
Mitä ovatkaan herätyksen tulet halki vuosisatojen?
Jumala herättää yksittäisiä ihmisiä, -
kuten nuoren kalantilaisen paimentytön -
Liisa Eerikintyttären v. 1756.
Nuorena tyttönä paimenessa ollessaan -
hän luki kerran Artur Dentin kirjaa Totisen kääntymisen harjoitus -
ja tuli voimakkaaseen synninhätään.
Hän lähti kertomaan kotikylänsä asukkaille kokemuksestaan.
Liisan kertomus vaikutti muihin kyläläisiin niin, -
että hekin alkoivat pohtia, ovatko he Jumalalle kelpaavia.
Herätys levisi talosta taloon ja kylästä kylään Lounais-Suomessa.
Tämä oli rukoilevaisen liikkeen alku.
Tarkastelkaamme sitten, mitä tapahtui Savossa -
Telppäsniityllä v. 1796.
Nuo tapahtumat olivat lähtökohta herännäisyydelle.
Kesken heinänteon tuli voimakas tuulenpuuska, -
ja niityllä olleet kahden talon ihmiset kokivat, -
ikään kuin suuri käsi olisi kaatanut heidät maahan.
Ilmeni kielillä puhumista ja näkyjen näkemistä.
Tämä vaikutti voimakkaan hengellisen herätyksen, -
joka levisi aluksi kyläläisten keskuuteen, sitten laajemmalle.
Tämä oli Savon herännäisyyden alkuhetkiä.
Muutamat niityllä olleet saivat kyvyn vaipua horrostilaan -
ja saarnata unissaan, kuten teki Juhana Martiskainen.
Tärkeä hetki herännäisyydelle oli myös seppä Högmanin -
ja Paavo Ruotsalaisen kohtaaminen Jyväskylässä v. 1799.
Tuolloin pitkän kävelymatkan uuvut- tama, Savosta liikkeelle lähtenyt -
22-vuotias Paavo Ruotsalainen saapui Jyväskylään -
seppä Högmanin pajalle.
Nuorella miehellä oli ollut vuosia sisimmässään ahdistus.
Nyt hän toivoi, että tämä tunnettu kristitty auttaisi hänet selvyyteen.
Keskustelussa seppä Högmanin kanssa -
Paavo sai sepältä tärkeän kehotuksen: -
Yksi sinulta puuttuu ja sen mukana kaikki: Kristuksen sisällinen tunto.
Tuo oli Paavolle vapauttava sana.
Jumalan armo Jeesuksessa kirkastui nuorelle Paavolle, -
ja hän alkoi kertoa tuosta löydöstään Savon kylissä.
Pohjanmaan herännäisyydellä oli oma syntyhistoriansa.
1800-luvun alkupuolella ilmeni Suo- messa useita paikallisia herätyksiä.
Maallistuneen elämän keskellä Jumala herätteli ihmisten sydämiä -
antaakseen virvoituksen aikoja.
Pohjanmaalla Jumala käytti herätyksen välikappaleina -
muutamia nuoria pappeja, jotka jou- tuivat ensin omaan herätyskouluunsa.
Heistä huomattavimmat olivat Jonas Lagus ja Niilo Kustaa Malmberg.
Heidän julistuksensa löysi vastakaikua -
Jumalaa kaipaavissa sydämissä.
Lagus tuli herätykseen nuorena pappina Vöyrillä.
Malmberg oli toiminut lyhyen ajan Pietarissa -
saaden siellä herätyksen kipinän sydämeensä.
Laguksen välityksellä Malmbergin hengellinen elämä syveni edelleen.
1800-luvun alussa he toimivat molemmat pappeina Kalajoella.
Pohjanmaan herännäisyys löysi muotoaan.
Herännäisyys tähtäsi omatuntojen heräämiseen, parannukseen, -
Kristuksen armon kirkastumiseen ja sielujen pelastukseen.
Ihmiset tulivat synninhätään ja löysivät syntiensä anteeksiannon -
Jeesuksessa Kristuksessa.
Jumalan Sana tuli rakkaaksi ja sitä tutkittiin seuroissa innokkaasti.
Ihmisten sisäinen uudistuminen vaikutti koko elämään.
Syntielämä jäi taakse. Sijaan tuli kilvoittelu Kristuksen seuraajina.
Malmberg kirjoittikin lankomiehilleen: -
"Täällä herää ihmisiä niin, että nurkissa paukkuu."
1830-luvulla Savon ja Pohjanmaan herännäisyys kohtasivat -
Paavo Ruotsalaisen ottaessa yhteyttä Pohjanmaan pappeihin.
Niin yhteys lujittui Savon ja Pohjanmaan välille.
Puhujavierailuja tehtiin puolin ja toisin.
Herätys kohtasi myös vahvaa vastusta -
sekä maallisen että kirkollisen virkavallan taholta.
Kalajoen käräjillä vv. 1838-1839 -
tuomittiin viisi pappia ja 70 maallikkoa sakkorangaistuksiin.
Jotkut papeista saivat myös määräaikaisen virkaeron.
Perusteena oli asetuksen vastainen seurojen pitäminen -
sekä varojen kerääminen lähetystyölle.
Herätystä ei näillä keinoilla pysäytetty. Se eteni edelleen.
1800-luvun puolivälissä herännäi- syydestä erkani evankelisuus, -
jonka keskeisenä perustajana oli Fredrik Gabriel Hedberg.
Hänestä kerrotaan, että omantunnon vaivat ja Jumalan tuomion pelko -
ajoivat häntä lukemaan Jumalan Sanaa ahkerammin.
Tämä Sana viehätti häntä yhä enemmän -
salaisella virvoittavalla voimallaan.
Jokainen ristiinnaulittuun ja ylös- nousseeseen Vapahtajaan uskova -
saa todella syntien anteeksi- antamuksen, elämän ja autuuden.
Pyhä Henki valaisi häntä tämän Sanan kautta niin, -
että hän saattoi omistaa tämän armon itselleen.
Näin häntä pitkään rasittaneet huoli, levoton omatunto ja pelko -
vaihtuivat iloiseen ja elävään varmuuteen syntien anteeksiannosta.
Näin syntyi evankelisuus.
Jumala katsoi myös pohjoisessa asuvan kansanosan puoleen.
Tärkeä hetki oli Lapin Marian ja Lars Laestadiuksen kohtaaminen -
Åselessa v. 1844.
Tapaamisesta Laestadius kirjoitti itse seuraavaa: -
"Talvella 1844 saavuin Åselen Lappiin tarkastajan ominaisuudessa.
Täällä tapasin muutamia lukijalaisia, -
jotka kuuluivat siihen loivempaan suuntaan.
Heidän joukossaan oli muuan lappalaistyttö nimeltään Maria."
Laestadiusta tytön tapaaminen puhutteli. Hän kirjoitti: -
"Tässä on nyt sellainen Maria, joka istuu Jeesuksen jalkain juuressa.
Ja vasta nyt, niin ajattelin, nyt minä näen tien, joka vie elämään.
Se on ollut kätkössä siihen asti, kunnes sain puhella Marian kanssa.
Hänen yksinkertainen kertomuksensa vaelluksistaan ja kokemuksistaan -
teki sydämeeni niin syvän vaikutuk- sen, että se valkeni myös minulle.
Minä sain sinä iltana, jonka vietin Marian seurassa, -
tuntea taivaan riemun esimakua."
Laestadiuksen toimintaan tuli uusi syke.
Syntyi herätys, jota alettiin kutsua lestadiolaisuudeksi.
Sitten katse Itä-Suomeen Uukuniemen seudulle ja Helena Konttiseen, -
joka eli vv. 1871-1916.
Profeettana ja horrossaarnaajana hän toimi -
elämänsä yksitoista viimeistä vuotta.
Helena Konttinen oli tavallinen maalaisnainen, -
köyhän Matti Konttisen puoliso ja kahdeksan lapsen äiti.
Muuta koulua hän ei koskaan käynyt kuin rippikoulun.
Terveys meni kovassa työnteossa.
Herätyksen tilaan Helen joutui 24-vuotiaana.
Kovien omantunnon taistelujen jälkeen -
hän sai rauhan Jeesuksen sanoissa: "Se on täytetty."
Pian hän alkoi saada Hengen kautta kehotuksia, -
että eri ihmisille pitää mennä puhumaan uskonasioista.
Nuori nainen vastusteli, mutta lopulta suostui.
34-vuotiaana Helena joutui ensi kerran horrostilaan.
Horrostilassa hän puhui paikalle kerääntyneille ihmisille -
mm. vahvaa henkilökohtaista parannuksenteon kehotusta.
Monia tuli uskoon Helenan kautta.
Helenan toiminta herätti myös vastustusta.
Murhamieskin tuli kerran paikalle Helenan horrostilan aikana, -
mutta joutui parannuksenteon paikalle hänkin.
Herätyksen tuli levisi Helenan matkojen kautta -
Karjalaan ja Länsi-Suomeen.
Myös monia parantumisihmeitä tapahtui.
Helenan kautta tuli paljon Raamatun selityspuheita.
Hänen tehtävänään oli myös käydä uskoontulleiden luona.
Hän myös koulutti ja kasvatti julistajia.
Nämä kaikki olivat Herran hänelle tarkkaan määräämiä tehtäviä.
Helenan rukousten kautta parantunut Väinö Hoikka tuli uskoon -
ja perusti orpokodin, jonka ympärille -
uukuniemeläisen liikkeen toiminta keskittyi.
Helenasta tuli äidillinen sielun- hoitajahahmo herätyksen keskelle.
Helenan maallinen vaellus päättyi melko nuorena, -
mutta uukuniemeläisen herätyksen vaikutuksesta jatkuu -
meidänkin aikanamme Parikanniemen orpokotityö.
Urho Muroma oli yksi keskeisimpiä herätysjulistajia -
Suomessa 1900-luvulla. Hän koki voimakkaan hengellisen herätyksen -
norjalaisen Albert Lunden evan- kelioimiskokouksessa Helsingissä -
syksyllä 1912. Muroma sai ensimmäiset kokemuksensa -
kiertävän evankelistan työstä tehdasseutujen evankelioinnissa.
Se oli yksi hänen työtehtävistään pian papiksi valmistumisen jälkeen.
Tästä käynnistyi Muroman laaja evankelioimistoiminta -
vv. 1921-1939, -
jolloin hän piti laajoja kokoussarjoja ympäri Suomea.
Muroman toiminta veti puoleensa suuria kansanjoukkoja.
Kokouksiin osallistui arviolta runsaasti yli 100 000 kuulijaa.
Toiminnan pohjalta perustettiin Suomen Raamattuopisto.
Muroman evankelioimistyön sisällössä korostui -
henkilökohtaisen kääntymyksen ja uskoontulon välttämättömyys.
Hän itse määritteli sananjulistustyön seuraavasti: -
Frank Mangs oli toinen keskeinen -
1900-luvun puolivälin herätysjulistaja maassamme.
Hän syntyi 19.8.1897 Närpiössä.
Hänestä tuli evankelista ja vapaakirkollinen saarnaaja.
Nuorena miehenä Raamattua lukiessaan -
hän koki voimakkaan Jumalan puhuttelun.
Jumala kehotti häntä viemään evankeliumia eteenpäin.
Tuona hetkenä hän teki päätöksen evankelistaksi lähtemisestä.
Mangsista tuli saarnaaja sekä Ruotsiin että Suomeen.
Kesällä 1923 Mangs tunsi itsensä kuolemanväsyneeksi, -
täysin tyhjäksi ja ajatuksettomaksi.
Hän oli pettynyt itseensä siksi, -
että vain harvat olivat kokouksissa täyttyneet Pyhällä Hengellä.
Puhujamatka Öckeröhön Göteborgin lähelle -
muutti kuitenkin pian täydellisesti hänen elämänsä.
Erään huvilan yläkerran rukous- kokouksessa hän koki henkikasteen.
Herra täytti hänet voimallisesti Pyhällä Hengellä.
Mangs kertoo tuosta näin: -
Koko sisäinen maailmani, olemukseni, henki, sielu ja ruumis -
sai kokea lävitseen syöksyvän virran huuhtovan, vapisuttavan.
Tämä virta vaikutti kuin aineellinen tulva, -
mutta todellisuudessa äärettömän paljon enemmän.
Se oli puhtauden, pyhyyden virta, yliluonnollisen ilon, rauhan virta, -
joka poltti ja sytytti, joka sai jumalallisen maailman -
todellisuudet todellisemmiksi kuin ne olivat koskaan ennen olleet.
Mangs kiersi ahkerasti Ruotsia puhumassa -
ja Suomessakin pitämässä herätyskokouksia.
Niiden pohjalta syntyi Kansan Raamattuseura.
Niilo Yli-Vainio eli vv. 1920-1981.
Hän oli 70-luvun ja 80-luvun alun -
tunnetuin helluntailainen saarnaaja Suomessa.
Hän piti useita kokouksia myös ulkomailla.
Yli-Vainion suurkokoukset alkoivat kesällä 1977.
Sitä ennen hän oli ehtinyt saarnata 30 vuotta helluntailiikkeessä.
Ennen suurkokouksia Niilon elämässä oli ollut pitkä vaikea jakso.
Hän sekä vaimo sairastuivat syöpään.
Niilo joutui työkyvyttömyyseläkkeelle ja ajautui syvään masennukseen.
Käänteeksi muodostui Australian matka vuoden 1976 lopulla -
ja sen yhteydessä tapahtunut hengellinen uudistuminen.
Käännekohdaksi Niilo Yli-Vainion toiminnassa muodostuivat -
Lapuan urheiluhallissa v. 1977 -
järjestetyt herätyskokoukset.
Kokoukset herättivät suurta huomiota parantumisihmeillä.
Rukousosuuden aikana monet ihmiset kaatuivat rukouksen vaikutuksesta.
Hengellisesti uudistunut Niilo korosti sanomaa Jumalan rakkaudesta, -
anteeksiannosta ja henkilökohtaisen uskon -
elämää muuttavasta vaikutuksesta.
Olen äärettömän onnellinen tästä työstä, jossa saan armosta olla.
Minun ei tarvitse suositella itseäni eikä jotain kirkkokuntia -
eikä suositella uskonsuuntia tai henkilöitä, -
vaan saan suositella yksinomaan Jumalan ainutsyntyistä Poikaa, -
Jeesusta Kristusta, koska Hän vain on kuollut syntisen tähden.
Yksi mies on kuollut syntisen tähden. Hän on Jeesus Kristus.
Yksi on herätetty kuolleista vanhurskauttamisemme tähden.
Tämä mies on Jeesus Kristus.
Yksi mies on lähettänyt Pyhän Hengen maailmaan helluntaipäivänä.
Hän on Jeesus Kristus.
On yksi, jolla on kaikki valta taivaassa ja maan päällä, -
ja tämä mies on Jeesus Kristus. Olen onnellinen, -
että saan suositella ihmisille Jumalan Poikaa, Jeesusta Kristusta.
Kokouksiin osallistuneet kertoivat:
Lapualla tapahtuu ihmeellisiä asioita.
Eikö se ole ihmettä, että kesästä asti on joka tiistai -
Lapualle suuri kansainvaellus?
Pari tuhatta ihmistä sulloutuu avaraan urheilutaloon.
Linja-autoja on pihassa kuin suurella linja-autoasemalla, -
pikkuautoja kuin meren mutaa ja kansaa, -
joka tuntikaupalla jaksaa odottaa, iloita ja itkeä.
Sanokaa, mikä aate, ideologia tai uskonsuunta saisi tätä aikaan?
Ei mikään! Jumala käyttää vanhaa sairasta miestä -
ja katso, vavahdus on käynyt yli maan.
Näistä koko Suomea liikuttaneista herätyksen ajoista -
on nyt kulunut jo useampi vuosikymmen.
Olisiko jälleen aika vavahduksen käydä yli koko maan?
Olisiko meidän aika käydä rukoukseen ja paastoon -
ja anoa Jumalalta Suomeen -
herätyksen ja hengellisen uudistumisen aikaa?
Näin Jumalan tuulet saisivat jälleen -
väkevästi puhaltaa yli Suomen maan?
On aika rukoilla profeetta Jesajan sanoin: -
Oi, jospa, Herra, halkaisisit taivaat ja astuisit alas, -
niin että vuoret järkkyisivät sinun edessäsi.
Anna maallemme jälleen kaivattu herätyksen aika -
ja pelastuksen päivä. Uudista kansamme sydän ja mieli.
Jeesuksen nimessä tätä pyydämme. Aamen.
Sinä katsoja, joka nyt pohdit omaa suhdettasi Jeesukseen.
Onko Hän sinun Herrasi ja Vapahtajasi?
Oletko saanut syntisi anteeksi Jeesuksen nimessä ja veressä?
Jos näitä nyt kyselet, rukoile elämäsi tärkein rukous.
Voit rukoilla kanssani nk. syntisen rukouksen.
Pyytää Jeesusta tulemaan sydämeesi, tulemaan sinunkin Vapahtajaksesi.
Rukoile siis kanssani.
Herra Jeesus Kristus, armahda minua syntistä.
Anna kaikki syntini anteeksi.
Pese puhtaaksi sydämeni omalla kalliilla verelläsi.
Tule, Jeesus, minunkin elämääni, minunkin Vapahtajakseni.
Tahdon luovuttaa, Jeesus, elämäni Sinulle.
Tahdon seurata Sinua Vapahtajanani.
Jeesuksen nimessä näin rukoilen. Aamen.
Tässä ohjelmasarjassa olemme tarkastelleet herätyksiä.
Miten sitten tämä kysymys? Eihän alati ole seurakunnissa -
herätystä menossa. Niitä tulee ja niitä menee.
Tärkeää on antaa arvo kaikelle tehtävälle seurakuntatyölle.
Myös hiljaisina aikoina.
Kaikelle uskolliselle rukous- ja palvelutyölle, -
sananjulistukselle, lähimmäisten auttamiselle.
Kaikki se työ on arvokasta.
Raamatusta kuitenkin ymmärrämme, että Jumalalla on halu -
antaa herätyksen aikoja.
Herätykset ovat raamatullinen asia.
Onhan sydämemme avoin herätyksille?
Onhan meillä halu rukoilla herätyksen aikoja -
omaan seurakuntaamme, kotikaupunkiimme, -
rakkaaseen Suomeen?
Niin, kaikkialle maailmaan.
Efesolaiskirjeessä on maininta siitä, kuinka aika on paha.
Meidänkin aikamme on nyt paha.
Huomaamme yhteiskunnassa monin tavoin kylmentymistä -
kristinuskoa kohtaan, välinpitämät- tömyyttä, jopa kielteisyyttä.
Nyt on aika rukoilla herätys.
Kuljen täällä kysellen.
Katson hiljaa, vaieten.
Taivaanrantaan tähyillen, -
missä viipyy sateet sen.
Miksi taivas pidättää?
Poutapilvet nyt vain nään.
Kunpa sadepisarat -
vuotais' maahan, kostuttais'.
Anna sade, Jumala.
Sydän kaipaa, odottaa.
Anna kaste Golgatan, -
virvoittamaan kuiva maa.
Katson ylle vainion.
Tähkäpäät jo kypsät on.
Korjuumiehet puuttuvat.
Lapset Herran uupuvat.
Johda jälleen ristin luo, -
missä virtaa lähde tuo, -
joka janon sammuttaa, -
lapset Herran uudistaa.
Anna sade, Jumala.
Sydän kaipaa, odottaa.
Anna kaste Golgatan...
Tämänkin ohjelmasarjan tekeminen on mahdollista -
vain vapaaehtoisen tuen varassa.
Tarvitsemme sinunkin rukoustukeasi.
Tarvitsemme taloudellista tukea.
Kiitos tuestasi!
Jumala sinua runsaasti siunatkoon!
Tekstitys: Tuula-Riitta Virrankare